cyanic-selkie/wikianc huggingface dataset:
মাজিয়া (লিনাক্স ডিস্ট্রিবিউশন)
উন্নয়ন
মাজিয়া সমস্ত প্রধান ডেস্কটপ পরিবেশ ব্যবহার করতে পারে। মানড্রেক ও মানদ্রিভার মতই, কেডিই মাজিয়াই সবচেয়ে বেশি ব্যবহৃত পরিবেশ। ব্যবহারকারীরা কেডিই ও গ্নোম ৬৪বিট লাইভ সিডি সংস্করণ, ৩২ ও ৬৪ বিট এক্সএফসিই লাইভ ডিভিডি সংস্করণ এবং পূর্ণ ডিভিডি ইন্সটলেশন এডিশন থেকে যেকোন পরিবেশ নির্বাচন করতে পারে।
এটা মাজিয়া কন্ট্রোল সেন্টার ব্যবহার করে। এলএক্সডিই, এলএক্সকিউটি, সিনামন, মেট এবং এনলাইটেনমেন্টও মাজিয়ার জন্যে উপযোগী।
নবীগঞ্জ জে.কে উচ্চ বিদ্যালয়
নবীগঞ্জ উপজেলা সদরে অবস্থিত নবীগঞ্জ জে, কে উচ্চ বিদ্যালয় (নবীগঞ্জ যুগল-কিশোর উচ্চ বিদ্যালয়) টি উক্ত এলাকার একটি আদর্শ বিদ্যালয় হিসেবে পরিচিত। ১৯১৬ সালে প্রতিষ্ঠিত হয়ে বিদ্যালয়টি ২০১৬ সালে শতবর্ষ পূর্ণ করে। বিদ্যালয়টি নবীগঞ্জ জে কে মডেল উচ্চ বিদ্যালয় হিসেবেও পরিচিত।
ইতিহাস
১৯১৬ সালে নবীগঞ্জ উপজেলার সদর ইউনিয়নের আদিত্যপুর গ্রামের প্রকাশ চন্দ্র দে ও দশরত চন্দ্র দে নামে দু’সহোদর নবীগঞ্জে যোগল-কিশোর বিদ্যালয় নামে এ বিদ্যালয়টি প্রতিষ্ঠিত করেন। বিদ্যালয়ের প্রতিষ্ঠাতা প্রধান শিক্ষক ছিলেন ধীরেন্দ্র নাথ গুহ এবং বর্তমানে ১৮তম প্রধান শিক্ষক হিসেবে দায়িত্ব পালন করছেন মোঃ আব্দুস ছালাম। ১৯৮৪ সালের ১ জানুয়ারী বিদ্যালয়টি এমপিওভুক্ত প্রতিষ্ঠান হিসাবে স্বীকৃতি পায়। ২০১৬ সালে বিদ্যালয়টি শতবর্ষে পা রাখে। একই বছরের ১৩ জুলাই সিলেট শিক্ষা বোর্ডের সহকারী পরিচালক (মাধ্যমিক-১) সাখাওয়াত হোসেন স্বাক্ষরিত এক প্রজ্ঞাপনে বিদ্যালয়টিকে সরকারী করণ ঘোষণা করা হয়।
অবস্থান
বিদ্যালয়টি নবীগঞ্জ শহরের প্রাণকেন্দ্র রাজাবাদ পয়েন্ট এবং নবীগঞ্জ থানার মধ্যবর্তী স্থানে অবস্থিত।
শিক্ষক ও ছাত্রছাত্রী
বিদ্যালয়টিতে প্রায় ১৪০০ ছাত্র-ছাত্রী পড়ালেখা করছে এবং ১৫ জন স্থায়ী সহ মোট ২২ জন শিক্ষক শিক্ষকা পাঠদান কাজে নিয়োজিত আছেন। ২০১৬ সালের ২৭ ও ২৮ জানুয়ারী বিদ্যালয়ের বর্তমান ও প্রাক্তন ছাত্রছাত্রী এবং শিক্ষক অভিভাবকদের সমন্বয়ে অনুষ্ঠিত হয় বিদ্যালয়ের শতবর্ষ পূর্তি অনুষ্ঠান।
ঐতিহাসিক স্থান
১৯৭১ সালের স্বাধীনতা যুদ্ধে মুক্তিযোদ্ধাদের আশ্রয়স্থল হিসেবেও ব্যবহৃত হত এই বিদ্যালয়ের বিভিন্ন ভবন। এছাড়া বর্তমানে বিদ্যালয়ের সামনের সুবিশাল মাঠটিও ব্যবহৃত হচ্ছে বিভিন্ন রাজনৈতিক, সাংস্কৃতিক ও ঐতিহাসিক সভাস্থল হিসেবে। ১৯৯৭ সালে তৎকালীন বিরোধী দলীয় নেত্রী ও বর্তমান প্রধান মন্ত্রী শেখ হাসিনা উক্ত মাঠের এক বিশাল সমাবেশে দাঁড়িয়ে বিদ্যালয়টিকে সরকারী করার ঘোষণা দেন।
সরকারী করণ
বিদ্যালয়টিকে সরকারী করণ করার জন্য অত্র বিদ্যালয়ের নবীন-প্রবীন ছাত্র-ছাত্রীরা দীর্ঘদিন ধরে মানববন্ধন সহ বিভিন্ন কর্মসূচীর পালন করে। অবশেষে ১৯৯৭ সালে তৎকালীন বিরোধী দলীয় নেতা " ক্ষমতায় গেলে বিদ্যালয়টিকে সরকারী করণ করা হবে" ঘোষণা করেন। ২০১৬ সালের ১৩ জুলাই বিদ্যালয়টি প্রতিষ্ঠার শত বছর পর বিদ্যালয়টিকে সরকারী করণ করা হয়।
পোশাক
বিদ্যালয়টিতে মোট দুটি রং ব্যবহার করা হয়। সাদা এবং  নীল। ছাত্রদের সাদা হাফ শার্ট ও নীল রঙের প্যান্ট এবং ছাত্রীদের সাদা ফ্রকের উপর নীল ফিতা ও নীল পায়জামা বিদ্যালয়ের পোশাক হিসাবে নির্ধারিত রয়েছে।
৮৪১
৮৪১ গ্রেগরীয় বর্ষপঞ্জির একটি সাধারণ বছর।
আউরা এলেনা ফারফান
আউরা এলেনা ফারফান গুয়াতেমালার মানবাধিকার কর্মী।গুয়াতেমালার সরকার কর্তৃক অদৃশ্য হয়ে গেছেন এমন পরিবারের সদস্যদের জন্য নিবেদিত একটি গুয়াতেমালা শহর-ভিত্তিক সংস্থা, ফ্যামডিগুয়া (ফ্যামিলিয়ার্স ডি ডিটেনিডোস ও ডেসাপ্রেসিডস ডি গুয়াতেমালা) প্রতিষ্ঠানের তিনি প্রতিষ্ঠাতা এবং নির্বাহী পরিচালক। এটি গুয়াতেমালার সবচেয়ে প্রাচীন মানবাধিকার সংস্থাগুলির মধ্যে একটি। ফারফান তার কার্যক্রমের জন্য ঘন ঘন বিভিন্ন হুমকির সম্মুখে পরেছিলেন, এবং তার ড্রাইভার সহ তিনি ৪ মে ২০০১ সালে অপহরণ হয়।
৮৪২
৮৪২ গ্রেগরীয় বর্ষপঞ্জির একটি সাধারণ বছর।
ব্লাড রেড স্কাই
ব্লাড রেড স্কাই (এছাড়া ট্রান্সঅ্যাটলান্টিক ৪৭৩ নামেও পরিচিত) হল ২০২১ সালে মুক্তিপ্রাপ্ত একটি ব্রিটিশ-জার্মান মারপিটধর্মী ভূতুড়ে চলচ্চিত্র। চলচ্চিত্রটি পরিচালনা করেছেন পিটার থরওয়ার্থ এবং চিত্রনাট্য লিখেছেন স্টেফান হোল্টজ। চলচ্চিত্রটিতে মুখ্য ভমিকায় অভিনয় করেছেন রোল্যান্ড মোলার, পেরি বাউমিস্টার, চিডি আজুফো এবং আলেকজান্ডার শেয়ার। চলচ্চিত্রটি ২০২১ সালের ২৩ জুলাইয়ে নেটফ্লিক্সে মুক্তি পায়।
অভিনয়ে
ভূমিকায় হোলগার হেজ
মুক্তি
ব্লাড রেড স্কাই চলচ্চিত্রটি ২০২১ সালের ২৩ জুলাই নেটফ্লিক্সে মুক্তি পায়।
৮৪৩
৮৪৩ গ্রেগরীয় বর্ষপঞ্জির একটি সাধারণ বছর।
পুরান দিল্লি
পুরান দিল্লি বা পুরানি দিল্লি হল ভারতের দিল্লির একটি প্রাচীরযুক্ত শহর (প্রাচীর বা অন্য কোনও দুর্গ দ্বারা ঘেরা শহর)। ১৬৩৯ সালে মুঘল সম্রাট শাহ জাহান, মুঘল রাজধানী আগ্রা থেকে স্থানান্তর করার সিদ্ধান্ত নিয়েছিলেন, তখন শাহজাহানাবাদ নামে এই শহরটি প্রতিষ্ঠার পরিকল্পনা করা হয়েছিল। নগরটির নির্মাণকাজ ১৬৪৮ সালে শেষ হয়েছিল, এবং ১৮৫৭ সালে মুঘল সাম্রাজ্যের পতন না হওয়া অবধি এটি এই সাম্রাজ্যের রাজধানী ছিল, এরপর ব্রিটিশ রাজ ভারতে সর্বোচ্চ ক্ষমতা দখল করেছিল। একসময় এটি সুন্দর মসজিদ এবং উদ্যানসহ, সুবৃহৎ অট্টালিকা এবং রাজদরবারের সদস্যদের ভবনে ভরা ছিল। আজ, অত্যন্ত জনাকীর্ণ হওয়া সত্ত্বেও, এটি এখনও মহানগর দিল্লির প্রতীকী হৃদয় হিসাবে কাজ করে। এখন কেবলমাত্র কয়েকটি অট্টালিকা অভগ্ন আছে এবং রক্ষণাবেক্ষণ করা হচ্ছে।
২০১২-এ দিল্লি পৌর কর্পোরেশনের ত্রিবিভক্ত হওয়ার পর, পুরানো দিল্লি পরিচালিত হয় উত্তর দিল্লি পৌর কর্পোরেশন দ্বারা।
ইতিহাস
মুঘল সাম্রাজ্যের স্থানটি দিল্লির পূর্ববর্তী জনবসতির উত্তরে। ১৪শ শতাব্দীতে যখন দিল্লি তে সুলতানি আমল ছিল, এর দক্ষিণ অংশটির কিছু অঞ্চল তুগলকদের বসতি অঞ্চলের সাথে সম্পর্কিত ছিল। সুলতানিরা দিল্লিতে ১২০৬ সাল থেকে ১৫২৬ সালের মধ্যে রাজত্ব করেছিল, এরপর মুঘল রাজবংশ এসে তাদের প্রতিস্থাপিত করে। পাঁচটি সুলতানি রাজবংশ হল - মামলুক রাজবংশ (১২০৬–৯০), খলজি রাজবংশ (১২৯০-১৩২০), তুগলক রাজবংশ (১৩২০–১৪১৪), সৈদ রাজবংশ (১৪৪১-৫১), লোদি রাজবংশ (১৪৫১-১৫২৬) এবং সুরি সাম্রাজ্য (১৫৪০-১৫৫৬)।
দিল্লি মুঘলদের জন্য একটি গুরুত্বপূর্ণ স্থান ছিল, তারা এখানে প্রাসাদ এবং দুর্গ তৈরি করেছিল। সবচেয়ে বড় কথা, শাহ জাহান ১৬৩৮ থেকে ১৬৪৯ সাল পর্যন্ত প্রাচীরযুক্ত শহরটি তৈরি করেছিলেন, যার মধ্যে লালকেল্লা এবং চাঁদনী চক রয়েছে। দিল্লি মূল বারোটি সুবার (রাজকীয় মুঘল প্রদেশগুলি) অন্যতম, ১৬৪৮ সালে শাহজাহানবাদ নামকরণ করা হয়, এর চারিদিকে ছিল অওধ, আগ্রা, আজমির, মুলতান এবং লাহোর সুবা। দরিয়াগঞ্জে দিল্লির আসল সেনানিবাসটি ছিল। দরিয়াগঞ্জের পূর্বদিকে দিল্লির রাজ ঘাট গেট ছিল, গেটের মুখ ছিল যমুনা নদীর দিকে খোলা। পুরান দিল্লির প্রথম পাইকারি বাজারটি ১৮৪০ সালে চৌরি বাজারে হার্ডওয়্যার বাজার হিসাবে চালু হয়েছিল, পরবর্তী পাইকার বাজারটি ১৮৫০ সালে খোলা হয়েছিল, খারি বাওলি অঞ্চলে, যেখানে এ শুকনো ফল, মশলা এবং ঔষধি উদ্ভিদ পাওয়া যেত। দরিয়াগঞ্জের ফুল মান্ডি (ফুলের বাজার) ১৮৬৯ সালে প্রতিষ্ঠিত হয়েছিল, এবং আজও, একটি ছোট অঞ্চলে পরিষেবা দেওয়া সত্ত্বেও, এই অঞ্চলের জনসংখ্যার ঘনত্বের কারণে এটির খুব গুরুত্ব রয়েছে।
১৮৫৭ সালে বিদ্রোহের পর এবং মুঘল সাম্রাজ্যের পতনের পরে, ব্রিটিশ রাজ ভারতে ব্রিটিশ নিয়ন্ত্রিত অঞ্চলগুলির রাজধানীটি বাংলার একটি কম অস্থির শহর, কলকাতায় স্থানান্তরিত করে, কলকাতা ১৯১১ সাল পর্যন্ত রাজধানী ছিল। পরিবর্তনের ঘোষণার পরে, ব্রিটিশরা শাহজাহানাবাদের দক্ষিণ-পশ্চিমে লুটিয়েনস দিল্লির (আধুনিক নতুন দিল্লি) বিকাশ করেছিল। এই সময় থেকে, পুরানো শহরটিকে পুরান দিল্লি বলা শুরু হয়েছিল। ১৯৩১ সালে আনুষ্ঠানিকভাবে এই শহরের উদ্বোধন করা হয়েছিল।
আগ্রা বিমানবন্দর
আগ্রা বিমানবন্দর (আইএটিএ: এজিআর, আইসিএও: ভিআইএজি) ভারতের উত্তরপ্রদেশ রাজ্যের অন্তর্গত আগ্রা শহরের একটি সামরিক বিমানঘাঁটি ও জনসাধারণের জন্য ব্যবহৃত বিমানবন্দর। বিমানবন্দরে অবস্থিত বিমানবাহিনীর কেন্দ্রটি ভারতীয় বিমানবাহিনীর (আইএএফ) সর্ববৃহৎ  বিমানঘাঁটিগুলির মধ্যে অন্যতম এবং অর্ধ শতকেরও বেশি সময় ধরে তাজমহলের পাশাপাশি আগ্রার একটি পরিচিত স্থানের মর্যাদা লাভ করেছে। ২০০৭ সালের ১৫ আগস্ট এই বিমানঘাঁটি তার ৬০তম বার্ষিকী উদ্‌যাপন করেছে।
ইতিহাস
দ্বিতীয় বিশ্বযুদ্ধের সময়ে 'রয়্যাল এয়ার ফোর্সেস স্টেশন আগ্রা' নামে এই বিমানঘাঁটির সূচনা হয় এবং এখানে বেশ কয়েকটি উড়োজাহাজ ছিল। তবে যুদ্ধের পর, এটি বন্ধ হয়ে যায় এবং রয়্যাল ইন্ডিয়ান এয়ার ফোর্সের (আরআইএএফ) কাছে হস্তান্তরিত হয়। এর পরবর্তীকালে, 'রয়্যাল' শব্দটি অপসারণ করে স্টেশনটির পুনরায় নামকরণ করা হয়। 'এয়ার ফোর্স স্টেশন আগ্রা' ১৯৪৭ সালের ১৫ আগস্ট স্থাপন করা হয় এবং উইং কমান্ডার শিবদেব সিংয়ের নেতৃত্বে আনা হয়, যিনি ১২ নম্বর স্কোয়াড্রনের অধিনায়ক ছিলেন। তারপর সেই সময়ের কমান্ডের ব্যবস্থার উপর ভিত্তি করে ঘাঁটিটি ওয়েস্টার্ন এয়ার কমান্ডের (ডব্লুএসি) অধীনে আসে। পরবর্তী দুই দশক ধরে ঘাঁটিটি উক্ত কমান্ডের অধীনে থাকে। এটি ১৯৭১ সালের জুলাই মাসে সেন্ট্রাল এয়ার কমান্ডে (সিএসি) স্থানান্তরিত হয়।
এই ঘাঁটিটি ভারতীয় বিমানবাহিনীর সঙ্গে দীর্ঘ ৬০ বছরের ইতিহাসে সি-৪৭ ডাকোটাস, সি-১১৯ প্যাকেট, এইচএস ৭৪৮ 'অ্যাভরোস', এএন-১২এস, এএন-৩২এস, আইএল-৭৬এস, ক্যানবেরা, আইএল-৭৮ এমকেআই জাতীয় বিমানের, এবং বর্তমানে এয়ারবর্ন আর্লি ওয়ার্নিং অ্যান্ড কন্ট্রোল/এওয়াসিএস-এর সাক্ষী আছে।
বর্তমানে কেন্দ্রটি ভারতীয় বিমানবাহিনীর পরিষেবায় উড্ডয়নরত অবস্থায় বিমানে তেল ভরার জন্য সর্বপ্রথম এয়ারক্রাফট স্কোয়াড্রন রাখার অধিকার অর্জন করেছে।
দ্বিতীয় বিশ্বযুদ্ধের সময় ইউনাইটেড স্টেটস আর্মি এয়ার ফোর্সেস এয়ার টেকনিক্যাল কমান্ড আগ্রায় ‘আগ্রা এয়ার ডিপো’ নামে বিমানের রক্ষণাবেক্ষণ ও সরবরাহ কেন্দ্র স্থাপন করেছিল। ৩য় এয়ার ডিপো গ্রুপটি বার্মার দশম বিমান বাহিনী ও মিত্র স্থল বাহিনী এবং চীনের চতুর্দশ বিমান বাহিনী দ্বারা ব্যবহৃত বিভিন্ন ধরনের ফাইটার, বোমারু বিমান ও পরিবহন বিমান পরিষেবা প্রদান করেছিল। এয়ার ট্রান্সপোর্ট কমান্ড-এর পণ্যবাহী বিমানের দ্বারা হিমালয় পর্বতমালার ওপর দিয়ে চিনের ফরোয়ার্ড এয়ারফিল্ডে মাল সরবরাহের জন্য এই ডিপোতে বিশাল পরিমাণে পণ্য মজুত ছিল। এই কেন্দ্রটি এটিসি করাচি-কুনমিং বিমান পরিবহন পথের একটি প্রধান বিরতিস্থল ছিল। এই বিমানঘাঁটির উল্লেখ আর্নেস্ট গানের লেখা ফেট ইজ দ্য হান্টার গল্পের একটি অধ্যায়ে রয়েছে।
উন্নয়ন
"নর্থ ৫০ স্কোয়াড্রন, আইএএফ"কে নতুন অন্তর্ভুক্ত করা ব্যারিভ এ -৫০ এ / ই এয়ারবোর্নি আর্লি সতর্কীকরণ ও কন্ট্রোল (এডব্লিউএসিএএস) দ্বারা বিমানের পরিচালনার জন্য নিয়োগ দেওয়া হয়েছে। এডব্লুএসিএস উন্নত এভিয়েশন এবং টেলিযোগাযোগ সিস্টেমগুলির সাথে বিশেষভাবে পরিকল্পিত আইএল -৭৬-এ বসানো হয়েছে।
তাজ আন্তর্জাতিক বিমানবন্দর
উত্তরপ্রদেশে পর্যটনের প্রয়োজনীয়তা ত্বরান্বিত করার জন্য একটি নতুন গ্রীনফিল্ড আন্তর্জাতিক বিমানবন্দর প্রস্তাবিত হয়, তাজমহলটি এই প্রকল্পের প্রধান অগ্রাধিকার হিসাবে আগ্রার তাজ আন্তর্জাতিক বিমানবন্দর প্রকল্পটি রাজ্য সরকারের সাথে যথাযথভাবে বাস্তবায়িত হবে। বিশ্বের সবচেয়ে দর্শনীয় পর্যটক হল তাজমহল। কনটেস্টিয়াম অফ রিয়েস লিমিটেড এবং কেপিএমজি অ্যাডভাইজরি সার্ভিসেস প্রাইভেট লিমিটেড, এই প্রকল্পটির জন্য নির্বাচিত পরামর্শদাতা, ভবিষ্যতের কর্মপরিকল্পনায় অবকাঠামো ও শিল্প উন্নয়ন কমিশনার (আইআইডিসি), অনিল কুমার গুপ্তের কাছে একটি বিস্তারিত উপস্থাপনা করেছে। কনসালট্যান্টসকে বলা হয়েছে বর্তমান আর্থিক বছরের শেষে সেরা উপযুক্ত স্থান চিহ্নিত করা হবে। প্রকল্পের স্থানটি একটি পদ্ধতিতে নির্বাচন করা হবে যাতে কোনও বাধা ছাড়াই বাস্তবায়ন এবং অনুমোদনের জন্য অনুমোদনগুলি সহজেই করা যায়। প্রকল্পের প্রারম্ভিক মেয়াদ নিশ্চিত করার লক্ষ্যে পাবলিক প্রাইভেট পার্টনারশিপ (পিপিপি) এর মাধ্যমে প্রকল্পটি সম্পূর্ণ করা হবে, সরকার প্রশাসনের সব স্তরের পূর্ণ সহযোগিতার আশ্বাস দিয়েছে। তাজমহলের কাছে একটি আন্তর্জাতিক বিমানবন্দর নির্মাণের ফলে পর্যটক প্রবাহ বাড়বে, নতুন বিমানবন্দরটি এই অঞ্চলের ভ্রমনকারী উদ্যোক্তাদের, উদ্যোক্তা ও রপ্তানিকারকদের চাহিদা পূরণ করবে। পরিকল্পনা অনুযায়ী সবকিছু যদি ঠিক থাকে তবে ৪ থেকে ৫ বছর পর আগ্রার একটি আন্তর্জাতিক বিমানবন্দর থাকবে।
মধুচন্দ্রিমা
thumb|মধুচন্দ্রিমায় একটি যুগল মধুচন্দ্রিমা (Honeymoon) হচ্ছে নব দম্পতিদের দ্বারা উদযাপিত এক প্রকার সময়। নব দম্পতি ছাড়াও সম্পর্কের একটি মধুর সময়কে উপলক্ষ করেও মধুচন্দ্রিমা উদযাপিত হতে পারে। বিয়েকে উদ্‌যাপন করাই এর উদ্দেশ্য। মধুচন্দ্রিমা প্রায় সময়ই হয় প্রেমময় ও উত্তেজনাপূর্ণ, এবং পশ্চিমে এটি একটি বিশেষ মুহূর্ত হিসেবে বিবেচিত হয়।
ইতিহাস
মধুচন্দ্রিমার একটি প্রাচীন তথ্যসূত্রের মধ্যে আছে বাইবেলের একটি পঙ্‌ক্তি। —
এর বঙ্গানুবাদ করলে দাঁড়ায়: যখন একজন পুরুষ নতুন বিয়ে করে, তখন তার সামরিক অভিযানে, বা তার ওপর অর্পিত জনসাধারণের জন্য কোনো কাজ সম্পন্ন করার প্রয়োজন নেই। তাকে তার পরিবার, ও বিবাহিত স্ত্রীর জন্য আনন্দ বয়ে আনার জন্য জীবনের একটি বছর উৎসর্গ করতে হবে।
পাশ্চাত্য সংস্কৃতিতে সদ্য বিবাহিত দম্পতিদের ছুটি কাটাতে বেড়াতে যাবার ঐতিহ্যের সূচনা হয়েছিলো ১৯ শতকে গ্রেট ব্রিটেনে। এই ধারণাটি এসেছে ভারতীয় উপমহাদেশের ভারতীয় অভিজাতদের কাছ থেকে। সমাজের উচু পদের বা বিশেষ মর্যাদাসম্পন্ন নাগরিকরা যে সকল আত্মীয়বর্গ বিবাহে উপস্থিত হতে পারেননি তাদের সাথে সাক্ষাৎ করতে বিবাহপরবর্তী একটি ভ্রমণে বের হতেন। কিছু ক্ষেত্রে তা হতো বন্ধু ও পরিবারের সদস্য সহকারে। এই প্রথা খুব শীঘ্রই ইউরোপ জুড়ে ছড়িয়ে পরে, এবং ১৮২০-এর দশকে ফ্রান্সে এর নাম হয়, voyage à la façon anglaise (বাংলা: ইংরেজ ধরনের ভ্রমণ)।
আলইস আলৎসহাইমার
আলইস আলৎসহাইমার (Alois Alzheimer; ১৪ই জুন ১৮৬৪ – ১৯শে ডিসেম্বর ১৯১৫) একজন জার্মান মনোচিকিৎসক ও স্নায়ুরোগবিজ্ঞানী ছিলেন। তিনি বিখ্যাত জার্মান মনোচিকিৎসক এমিল ক্রেপেলিনের সহযোগী ছিলেন। তিনিই প্রথম ১৯০৬ খ্রিস্টাব্দে "প্রাক-বার্ধক্য চিত্তভ্রংশ" নামক একটি রোগের বিস্তারিত বিবরণ দেন, যেটিকে পরবর্তীকালে ১৯১০ খ্রিস্টাব্দে ক্রেপেলিন "আলৎসহাইমারের রোগ" নামে নামকরণ করেন।
আলৎসহাইমার ১৮৬৪ খ্রিস্টাব্দে দক্ষিণ জার্মানির বায়ার্ন (বাভারিয়া) রাজ্যের মার্কটব্রাইট শহরে জন্মগ্রহণ করেন। তিনি শৈশবে বিদ্যালয়ে পড়াশোনা করার সময় বিজ্ঞানে চমৎকার সাফল্য দেখান। পরবর্তীকালে তিনি বার্লিন, আশাফেনবুর্গ, ট্যুবিঙেন ও ভ্যুরৎসবুর্গে চিকিৎসাবিজ্ঞানে উচ্চশিক্ষা লাভ করেন। শেষোক্তটি থেকে তিনি ১৮৮৭ খ্রিস্টাব্দে চিকিৎসাবিজ্ঞানে উচ্চশিক্ষায়তনিক উপাধি লাভ করে উত্তীর্ণ হন। এর পরের বছর (১৮৮৮) ফ্রাংকফুর্ট আম মাইন নগরীতে রাজ্য মানসিক হাসপাতালে (পাগলা গারদে) কাজ করা শুরু করেন। সেখানে তিনি মানব মস্তিষ্কের বহিঃস্তর বা কর্টেক্সের উপরে গবেষণায় আগ্রহী হয়ে ওঠেন। এখানে তিনি মনোরোগ চিকিৎসা ও স্নায়ুরোগবিজ্ঞানে শিক্ষালাভ শুরু করেন। মানসিক হাসপাতালের সহযোগী ফ্রানৎস নিসলের (Franz Nissl) সাথে একত্রে মিলে আলৎসহাইমার এর পরের বছরগুলিতে একটি গবেষণাকর্মের উপর কাজ করেন, যার শিরোনাম ছিল মস্তিষ্কের বহিঃস্তরের কলাতাত্ত্বিক ও কলারোগবৈজ্ঞানিক সমীক্ষা, যাতে স্নায়ুতন্ত্রের বিভিন্ন রোগের বিবরণ দেওয়া হয়। শেষ পর্যন্ত ১৯০৭ ও ১৯১৮ খ্রিস্টাব্দের মধ্যে ছয় খণ্ডে এই রচনাকর্মটি প্রকাশিত হয়েছিল।
মানসিক হাসপাতালে কাজ করবার সময় আলইস আলৎসহাইমার এক ভদ্রমহিলাকে বিয়ে করেন, যার নাম ছিল সেসিলিয়ে জিমোনেটে নাটালিয়ে ভালারষ্টাইন। সেসিলিয়ের সাথে তাঁর দুইটি সন্তান হয়, যাদের নাম ছিল গেরট্রুডে ও হান্স। দুর্ভাগ্যজনকভাবে ১৯০১ সালে সেসিলিয়ের মৃত্যু ঘটলে সেসিলিয়ের সাথে আলৎসহাইমারের ৭ বছরের বিবাহজীবনের সমাপ্তি ঘটে। স্ত্রীর মৃত্যুর কিছু পরেই জার্মান মনোচিকিৎসক এমিল ক্রেপেলিনের (Emil Kraepelin) নিমন্ত্রণে আলৎসহাইমার মিউনিখ (ম্যুনশেন) শহরে অভিবাসী হবার সিদ্ধান্ত গ্রহণ করেন। ১৯০৩ সালের জুন মাসে আলৎসহাইমার ক্রেপেলিনের চালু করা একটি মনোচিকিৎসালয়ে সহযোগী হিসেবে যোগদান করেন। চিকিৎসাকেন্দ্রটিতে মস্তিষ্ক গবেষণার উপরে দৃষ্টিনিবদ্ধ করা হয় এবং আলৎসহামার তাত্ত্বিক জ্ঞান ও ব্যবহারিক রোগীভিত্তিক চর্চার মধ্যে সংযোগ স্থাপনের ব্যাপারে অনুপ্রাণিত হয়ে ওঠেন। একই সাথে তিনি মিউনিখের লুডভিগ-মাক্সিমিলিয়ান বিশ্ববিদ্যালয়ের চিকিৎসাবিজ্ঞান অনুষদে প্রভাষক হিসেবে কাজ করতেন। ১৯০৬ সালে দক্ষিণ জার্মানির মনোরোগ চিকিৎসকদের ৩৭তম সম্মেলনে আলৎসহাইমার একটি স্মরণীয় বক্তৃতা প্রদান করেন। এই বক্তৃতায় তিনি বলেন যে তিনি মস্তিষ্কের বহিঃস্তর বা সেরিব্রাল কর্টেক্সের একটি অস্বাভাবিক রোগ শনাক্ত করেছেন, যা আউগুস্টে ডে নামক একজন মহিলাকে আক্রান্ত করেছিল। এই রোগটির কারণে ঐ মহিলার মৃত্যুর আগ পর্যন্ত স্মৃতিহানি, স্থান-কাল-পাত্র বিভ্রম ও অলীক মায়াবিভ্রমের মতো উপসর্গগুলির সৃষ্টি হয়েছিল যা কিনা মাত্র ৫০ বছর বয়সের একজন নারীর জন্য অস্বাভাবিক ছিল।
১৯১৩ খ্রিস্টাব্দে জার্মানির ব্রেসলাউ শহরের ফ্রিডরিখ-ভিলহেল্ম বিশ্ববিদ্যালয়ের মনোবিজ্ঞান বিভাগের প্রধানের পদে আসন গ্রহণ করতে যাওয়ার পথে আলৎসহাইমারের ভীষণ ঠাণ্ডা লাগে এবং সাথে অন্তর্হৃৎপেশীপ্রদাহের জটিলতা দেখা দেয়। তিনি এই অসুস্থতা থেকে আর সম্পূর্ণ সেরে উঠতে পারেননি। শেষ পর্যন্ত ৫১ বছর বয়সে ১৯১৫ খ্রিস্টাব্দে তিনি মারা যান। ফ্রাংকফুর্ট আম মাইনের ইহুদি সমাধিক্ষেত্রে স্ত্রীর সমাধির পাশেই তাঁকে সমাধিস্থ করা হয়।
বর্তমানে আলৎসহাইমারের রোগের রোগবৈজ্ঞানিক নির্ণয় পদ্ধতিটি এখনও ১৯০৬ সালে আলৎসহাইমারের অনুসন্ধানমূলক পদ্ধতির উপর ভিত্তি করে দাঁড়িয়ে আছে। অন্যান্য রোগের অনুসন্ধান পদ্ধতিগুলির অনেক বিকাশ ও উন্নতি ঘটলেও আলৎসহাইমারের অনুসন্ধান পদ্ধতিটি এতই উৎকৃষ্ট মানের ছিল যে সেটির উন্নতি সাধনের তেমন কোনও প্রয়োজন পড়েনি।
মাল্টা
থাম্ব|284x284পিক্সেল|ফ্লোরিয়ানায় মাল্টার স্বাধীনতার স্মৃতিস্তম্ভ মাল্টা, আনুষ্ঠানিকভাবে হিসাবে প্রজাতন্ত্রী মাল্টা পরিচিত (Repubblika ta' Malta, ইর্‌রেপুব্ব্‌লিকা তা মাল্‌তা ) একটি প্রজাতান্ত্রিক রাষ্ট্র। এর রাজধানীর নাম ভাল্লেত্তা। দেশটির মোট আয়তন মাত্র ৩১৬ বর্গ কি.মি.। প্রধানত তিনটি দ্বীপকে একসঙ্গে করে নিয়ে এই দেশটি তৈরি হয়েছে।
ভাষা
মাল্টীয় ভাষা ও ইংরেজি ভূমধ্যসাগরীয় দ্বীপরাষ্ট্র মাল্টার সরকারি ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।
জনসংখ্যা
দেশটির মোট আয়তন মাত্র ৩১৬ বর্গকিলোমিটার। জনসংখ্যা প্রায় সাড়ে ৪ লাখ। ঘনত্বের বিচারে পৃথিবীর অন্যতম জনবহুল একটি দেশ।
অর্থনীতি
দেশটির মাথাপিছু আয় প্রায় ৪৫ হাজার ৬০৬ ডলার। এর অর্থনীতির মূল চালিকা শক্তি হলো বৈদেশিক বাণিজ্য। দেশটি পৃথিবীর অন্যান্য দেশের নৌবাণিজ্যের শিপমেন্ট পয়েন্ট হিসেবে কাজ করে। এছাড়া বৈদ্যুতিক সরঞ্জাম ও টেক্সটাইল শিল্প এবং পর্যটন শিল্প এর অর্থনীতিতে গুরুত্বপূর্ণ ভূমিকা পালন করে।
পাকিস্তানি অভিনেতাগণের তালিকা
এটি অক্ষর অনুযায়ী সাজানো পাকিস্তানি অভিনেতাগণের একটি তালিকা।
বেতাগা ইউনিয়ন
বেতাগা ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৫৯.৫৭ কিমি২ (২৩.০০ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৩০৫ জন।
গ্রামসমূহ
বেতাগা ইউনিয়নে ১৫টি গ্রাম রয়েছে।
জোরপূর্বক বিবাহ
জাতিসংঘ জোরপূর্বক বিবাহকে মানবাধিকারের লঙ্ঘন হিসেবে বিবেচনা করে। কারণ এটি ব্যক্তি স্বাধীনতা এবং ব্যক্তি স্বাতন্ত্র্যের পরিপন্থী। সার্বজনীন মানবাধিকার ঘোষণাপত্রে কোন নারী কর্তৃক তার জীবনসঙ্গী নির্বাচন ও স্বাধীনভাবে বিবাহ করার অধিকার তার জীবন ও আত্মসম্মানের ভিত্তি এবং মানুষ হিসেবে সমতার প্রকাশ হিসেবে বর্ণনা করা হয়েছে। রোমান ক্যাথলিক চার্চ জোরপূর্বক বিবাহ রদ করা উচিত বলে মনে করে, কারণ বিবাহ তখনই বৈধ হয় যখন নারী-পুরুষ দুপক্ষই স্বাধীনভাবে তাদের সম্মতি প্রদান করে। দাসত্ব বিলোপের জন্য আহুত সম্পূরক সম্মেলনেও সেই বিবাহকে নিষিদ্ধ করা হয়েছে যেখানে পিতামাতার, পরিবারের এবং অন্যান্যদের ইচ্ছার ব্যতিরেকে কোন মেয়ের তার নিজের বিয়ের ক্ষেত্রে না-বলার অধিকার নেই এবং এটা প্রতিরোধ করার জন্যই বিবাহের ক্ষেত্রে নুন্যতম বয়স নির্ধারণ করা দরকার।
২০১৩ সালে জাতিসংঘ মানবাধিকার কমিশনে শিশু, অপ্রাপ্ত বয়স্ক এবং জোরপূর্বক বিবাহের বিরুদ্ধে প্রথম সিদ্ধান্ত গৃহীত হয়। এই সিদ্ধান্তে শিশু, অপ্রাপ্ত বয়স্ক এবং জোরপূর্বক বিবাহ মানবাধিকারের লঙ্ঘন হিসেবে চিহ্নিত করা হয় যেহেতু এর ফলে একজন ব্যক্তির যেকোন প্রকার বলপ্রয়োগের বাইরে মুক্তভাবে বেঁচে থাকার অধিকার ক্ষুণ্ণ হয় এবং এর ফলে সে বিভিন্ন মানবাধিকার যেমন, শিক্ষার অধিকার, স্বাস্থ্যের অধিকার বিশেষ করে যৌন ও প্রজনন স্বাস্থ্য থেকে বঞ্চিত হয়। এই সিদ্ধান্তে আরও বলা হয় যে, ২০১৫-পরবর্তী উন্নয়ন সূচীর আলোচনায় শিশু, অপ্রাপ্ত বয়স্ক এবং জোরপূর্বক বিবাহ বিলোপের বিষয়টি স্থান পাবে।
বাল্য বিবাহ, অপ্রাপ্ত বয়স্ক এবং জোরপূর্বক বিবাহ অথবা নারীর যৌন অঙ্গচ্ছেদ প্রতিরোধের জন্য ব্যাপকভিত্তিক এবং সমন্বিত যৌন শিক্ষার কোন বিকল্প নেই।
ঐতিহাসিক প্রেক্ষাপট
১৮ শতকের আগে পর্যন্ত দুই পরিবারের সম্মতিক্রমে বিবাহ আয়োজিত হত। সংস্কৃতিগত কিছু পার্থক্য থাকলেও সাধারণত বাবার নিকট থেকে বরের নিকট কনের নির্ভরশীলতা আইনগতভাবে পরিবর্তিত হত। ১৯ ও ২০ এর দশকে নারী স্বাধীনতা বিবাহ আইনে ব্যাপক পরিবর্তন আনে বিশেষত সম্পত্তি ও অর্থনৈতিক বিষয়ে। ২০ শতকের মাঝামাঝি সময়ের মধ্যে অনেক পশ্চিমা দেশ তাদের পারিবারিক আইনের মাধ্যমে স্বামী-স্ত্রীর মাঝে আইনগত সমতা নিশ্চিত করে। ১৯৭৫-১৯৭৯ সালের মাঝে বিভিন্ন দেশ যেমন, ইতালি, স্পেন, অস্ট্রিয়া, পশ্চিম জার্মানি  এবং পর্তুগালে বিবাহ আইনে বড় ধরনের পরিবর্তন আসে। ১৯৭৮ সালে ইউরোপীয় কাউন্সিলে দেওয়ানী আইন পাশ হয় যার (৭৮) ৩৭ অনুচ্ছেদে স্বামী-স্ত্রীর সমতার কথা বলা হয়। ১৯৮০ এর দশকে শেষ ইউরোপিয়ান দেশ হিসেবে সুইজারল্যান্ড, গ্রীস , স্পেন , নেদারল্যান্ডস এবং ফ্রান্সে বিবাহের ক্ষেত্রে সম্পূর্ণ লৈঙ্গিক সমতা প্রতিষ্ঠিত হয়।
আয়োজিত বিবাহ আর জোরপূর্বক বিবাহ এক নয়; আয়োজিত বিবাহের ক্ষেত্রে কনে বিবাহের প্রস্তাবটি বাতিল করে দিতে পারে কিন্তু জোরপূর্বক বিবাহের ক্ষেত্রে তেমনটি করার কোন উপায় থাকে না। তবে আয়োজিত বিবাহ আর জোরপূর্বক বিবাহের মধ্যকার তফাৎ নিরূপণ করা বেশ কঠিন কারণ দুই ক্ষেত্রেই বিবাহের ক্ষেত্রে মত প্রদান এবং পিতামাতার কথা মেনে নেয়ার পারিবারিক এবং সামাজিক চাপ থাকে।
ইউরোপ ে ১৮ শতকের শেষদিকে এবং ১৯ শতকের প্রথমদিকে 'রোমান্টিসিজম' নামক সাহিত্যিক এবং বুদ্ধিবৃত্তিক আন্দোলনের ফলে ভালোবেসে বিবাহ করার এক নতুন এবং প্রগতিশীল ধারণার প্রচলন হয় যেটা সমাজে গ্রহণযোগ্যতা লাভ করে। ১৯ শতকে ইউরোপ জুড়ে বিবাহের রীতির মাঝে পার্থক্য দেয়া যায়, কিন্তু উচ্চশ্রেণীর মাঝে আয়োজিত বিবাহই বেশি প্রচলিত ছিল। ২০ শতকের প্রথমদিকের আগে রাশিয়াতে আয়োজিত বিবাহই প্রথা ছিল এবং যার অধিকাংশই ছিল অন্তর্বিবাহ। ঐতিহাসিক কাল থেকে বাল্য বিবাহ প্রচলিত থাকলেও ১৯ ও ২০ শতকে এসে তা প্রশ্নের সম্মুখীন হয়। বাল্য বিবাহকে প্রায়শই জোরপূর্বক বিবাহ বলে মনে করা হয় কারণ শিশুরা বিশেষত ছোট শিশুরা তাদের পরিবারের প্রভাবের ফলে বিবাহ করতে ইচ্ছুক না অনিচ্ছুক সে বিষয়ে পুরোপুরি সিদ্ধান্ত নিতে পারে না।
গত কয়েক দশক যাবত পশ্চিমা দেশগুলিতে বিবাহের ধরন বিশেষ করে, বিবাহ পরবর্তী সন্তান জন্মদানের গুরুত্ব ও বিবাহ বিচ্ছেদের সহজসাধ্যতা ব্যাপকভাবে বদলে গেছে যার ফলে বিবাহ করার জন্য কম সামাজিক ও পারিবারিক চাপ প্রয়োগ করা হচ্ছে এবং স্বামী/ স্ত্রী পছন্দ করার জন্য যথেষ্ট স্বাধীনতা প্রদান করা হচ্ছে।
ঐতিহাসিকভাবে, কোন বন্দী (দাস বা যুদ্ধবন্দী)-কে মূল গোষ্ঠীর সাথে একীভূত করার জন্য এবং তার নিয়তিকে মেনে নেয়ার জন্য জোরপূর্বক বিবাহের প্রচলন ছিল। উদাহরণস্বরূপ বলা যায়, ইংরেজ কামার জন আর জিউইটের কথা, যিনি ১৮০২-১৮০৫ পর্যন্ত প্রশান্ত মহাসাগরীয় উত্তর-পশ্চিম উপকূলে নোটকা জাতির সাথে ৩ বছর বন্দী হিসেবে কাটিয়েছেন। তাকে বিবাহ করার আদেশ দেয়া হয়েছিল কারণ প্রধান ব্যক্তিদের কাউন্সিল মনে করেছিল স্ত্রী এবং পরিবার তাকে আজীবন বন্দীকারীর সাথে বাস করার জন্য মধ্যস্থতা করবে। জিউইটকে তার নিজের জন্য জোরপূর্বক বিবাহ এবং তার ও তার বাবার (আর একজন বন্দী) জন্য মৃত্যুদন্ড এই দুটির মধ্য থেকে যেকোন একটি বিষয় বাছাই করে নিতে বলা হয়েছিল। "একদিকে মৃত্যু আর অন্যদিকে বিবাহ- এই জাতীয় দুঃখজনক চরম পরিস্থিতির মাঝে আমাকে অপেক্ষাকৃত কম খারাপ জিনিসটি বেছে নিতে হয়েছিল।"
একনায়ক সরকার জনসংখ্যার মাত্রা পূরণের জন্যও জোরপূর্বক বিবাহের ব্যবহার করেছে। জনসংখ্যা বৃদ্ধি এবং বিপ্লব চলমান রাখার জন্য কম্বোডিয়ায় খেমারুজ শাসনামালে জনগণকে বিবাহ করতে বাধ্য করা হয়েছে। "These marriage ceremonies consisted of no fewer than three couples and could be as large as 160 couples. Generally, the village chief or a senior leader of the community would approach both parties and inform them that they were to be married and the time and place the marriage would occur. Often, the marriage ceremony would be the first time the future spouses would meet. Parents and other family members were not allowed to participate in selecting the spouse or to attend the marriage ceremony. The Khmer Rouge maintained that parental authority was unnecessary because it “w[as] to be everyone’s ‘mother and father.’”"
বিবাহ করার জন্য বা দাস হিসেবে বিশেষ করে যৌন দাস হিসেবে ব্যবহার করার জন্য অধিক সংখ্যক নারীদের অপহরণ করাকে ল্যাটিন ভাষায় Raptio বলা হয়। সুপ্রাচীনকাল থেকেই বিষয়টি প্রচলিত।
২১ শতকে এসে জোরপূর্বক বিবাহ বিষয়টি ইউরোপিয়ান দেশসমূহের নজরে এসেছে, এক সংস্কৃতি থেকে অন্য সংস্কৃতিতে অভিবাসনের ক্ষেত্রে বিষয়টি বেশ প্রচলিত।ইস্তাম্বুল কনভেনশনে জোরপূর্বক বিবাহকে নিষিদ্ধ করা হয়েছে। (৩৭তম অনুচ্ছেদ দেখুন)
দাসত্ব বিলোপের জন্য আহুত সম্পূরক সম্মেলন
১৯৫৬ সালের দাসত্ব, দাস ব্যবসা এবং দাসত্বসুলভ আচার-আচরণ-প্রথা বিলোপের জন্য আহুত সম্পূরক সম্মেলনে দাসত্বসুলভ আচার-আচরণ-প্রথা বলতে নির্দেশ করা হয়েছে
গ) যেকোন আচার-আচরণ-প্রথা যেখানে:
i) অস্বীকার করার অধিকার ছিল না এমন যেকোন মহিলা যাকে বিবাহ দেয়ার বিনিময়ে তার পিতামাতা, অভিভাবক, পরিবার অথবা যেকোন ব্যক্তি বা দলকে টাকা বা অন্যকোন বস্তু দেয়ার প্রতিজ্ঞা করা হয়েছে; বা
ii) যদি অর্থ বা অন্য কিছুর বিনিময়ে কোন মহিলার স্বামী, তার পরিবার বা তার জ্ঞাতিগোষ্ঠী তাকে অন্য ব্যক্তির কাছে হস্তান্তর করতে পারে; বা
III) স্বামীর মৃত্যুর পর যদি কোন মহিলা উত্তরাধিকারসুত্রে অন্য কারোর অধিকারে যায়;
ইস্তাম্বুল কনভেনশন
ইস্তাম্বুল কনভেনশন নামে পরিচিত নারী নির্যাতন ও পারিবারিক নির্যাতন প্রতিরোধ শীর্ষক ইউরোপ কনভেনশন কাউন্সিলে বলা হয়েছে:
অনুচ্ছেদ ৩২ - জোরপূর্বক বিবাহের দেওয়ানি ফলাফল
উভয় পক্ষই প্রয়োজনীয় আইনগত বা অন্যান্য পদক্ষেপ গ্রহণ করবে যাতে জোরপূর্বক সম্পাদিত বিবাহ এমনভাবে বাতিল করা যায়, রদ করা যায় অথবা লুপ্ত করা যায় যাতে ঘটনার শিকার ব্যক্তি কোনরূপ অন্যায্য আর্থিক বা প্রশাসনিক ঝামেলার শিকার না হয়।
অনুচ্ছেদ ৩৭ - জোরপূর্বক বিবাহ
১। ইচ্ছাকৃত কোন আচরণের মাধ্যমে যদি কোন প্রাপ্তবয়স্ক ব্যক্তি বা শিশুকে বিবাহ দেয়ার জন্য জোরাজুরি করা হয় তবে তা অপরাধ হিসেবে গণ্য হবে এবং সেক্ষেত্রে উভয় পক্ষই প্রয়োজনীয় আইনগত বা অন্যান্য পদক্ষেপ গ্রহণ করবে।
২। ইচ্ছাকৃতভাবে যদি কোন প্রাপ্তবয়স্ক ব্যক্তি বা শিশুকে তার বসবাসের স্থান ছাড়া কোন দলের বা রাষ্ট্রের নির্দিষ্ট এলাকায় যাওয়ার জন্য প্রলুব্ধ করা হয় যার ফলে সেই প্রাপ্তবয়স্ক ব্যক্তি বা শিশুকে বিবাহ করার জন্য জোরাজুরি করা যাবে তবে তবে তা অপরাধ হিসেবে গণ্য হবে।
জোরপূর্বক বিবাহের কারণসমূহ
জোরপূর্বক বিবাহের অনেক কারণ আছে যার ফলে কোন একটা সংস্কৃতি জোরপূর্বক বিবাহকে সমর্থন ও উৎসাহিত করে। জোরপূর্বক বিবাহ সংঘটনের কারণসমূহের মাঝে আছে যৌথ পরিবারের যোগাযোগ শক্তিশালী করা; অনাকাঙ্ক্ষিত আচরণ এবং যৌনতা নিয়ন্ত্রণ করা; অনুপযোগী সম্পর্ক রোধ করা; প্রচলিত সাংস্কৃতিক বা ধর্মীয় নিয়ম-নীতি মেনে চলা এবং সংরক্ষণ করা; যৌথ পরিবারের ভিতরেই সম্পত্তি ধরে রাখা; বিবাহ বহির্ভূত গর্ভাবস্থার বিহিত করা; বিবাহ দেয়াকে পিতামাতার দায়িত্ব মনে করা; দারিদ্র্যের বিরুদ্ধে নিরাপত্তা অর্জন করা; অভিবাসনে সহায়তা করা।
ঘটনার শিকার ব্যক্তিদের ও সমাজের জন্য
বাল্য ও জোরপূর্বক বিবাহের জন্য মেয়েরা দারিদ্র্য ও ক্ষমতাহীনতার চক্রে আটকে যেতে পারে। তাদের অধিকাংশই বাজে ব্যবহার যেমন নির্যাতন, অপব্যবহার এবং জোরপূর্বক যৌন সম্পর্কের শিকার হতে পারে। যেসব মেয়েরা কম বয়সে বিবাহ করে তারা সাধারণত স্বামীদের দ্বারা নিয়ন্ত্রিত হয়। তাদের যৌন এবং প্রজনন স্বাস্থ্যও খারাপ হয়। কম বয়সে বিবাহিত মেয়েদের এইচআইভি-তে আক্রান্ত হওয়ার সম্ভাবনা বেশি থাকে এবং তাদের স্বাস্থ্য ঝুঁকিতে থাকে। জোরপূর্বক বিবাহের শিকার ব্যক্তিরা সাধারণত নিরক্ষর হয়। বিবাহের আগেই তারা বিদ্যালয় থেকে ঝরে পড়ে।
আইনগত ফলাফলসমূহ
বিচার ব্যবস্থার প্রেক্ষিতে জোরপূর্বক বিবাহ বাতিল হতেও পারে, নাও পারে। তালাক বা বিবাহ রদের মাধ্যমে ঘটনার শিকার ব্যক্তি প্রতিকার চাইতে পারে। ১৯৭৩ সালের ম্যাট্রিমনিয়াল কজেজ অ্যাক্ট অনুসারে ইংল্যান্ড এবং ওয়েলস-এ জোরপূর্বক বিবাহ বাতিলযোগ্য। কিছু বিচার ব্যবস্থায় জোরপূর্বক বিবাহের সাথে জড়িত ব্যক্তিদের আইনের আওতায় আনা হয়।
নির্যাতন
জোরপূর্বক বিবাহের সাথে নির্যাতনের সংশ্লিষ্টতা আছে। বিবাহের পরেও যেমন নির্যাতন করা হয় (পারিবারিক নির্যাতন) আবার বিবাহের আগেও বিবাহ করতে অনিচ্ছুক ব্যক্তিকে জোরজবরদস্তি করে বিবাহের জন্য রাজি করানো হয় অথবা যে বিবাহ করতে অস্বীকার করে তাকে শাস্তি দেয়া হয় (সবচেয়ে দুঃখজনক ঘটনা হচ্ছে যে সকল নারী বা মেয়েরা বিবাহ করতে অস্বীকার করে সম্মান বজায় রাখার জন্য হত্যা করা)।
যৌতুক ও পণের সম্পর্ক
যৌতুক ও পণের মত প্রচলিত প্রথাও জোরপূর্বক বিবাহের পিছনে দায়ী।  যৌতুক বলতে বিবাহের সময় বরকে কনে বা তার পরিবারের সদস্যদের প্রদত্ত অর্থ বা সম্পত্তিকে বোঝায়। আর পণ বলতে বোঝায় বিবাহের সময় কন্যা বা তার পিতামাতাকে বর বা তার পরিবার কর্তৃক প্রদত্ত অর্থ বা সম্পদ বা সম্পত্তি।মূলত দক্ষিণ এশিয়ায় যৌতুক প্রথা প্রচলিত। আর পণপ্রথার প্রচলন দেখা যায় সাহারা মরুভূমির নিকটবর্তী আফ্রিকা মহাদেশের দেশগুলিতে এবং কম্বোডিয়া ও থাইল্যান্ডের মত দক্ষিণ-পূর্ব এশিয়ায় কিছু অঞ্চলে।
জোরপূর্বক বিবাহের মাধ্যমে ঝগড়া-বিবাদ সমাধান
দুই পরিবারের মাঝে ঝগড়াবিবাদের ফলেও প্রায়ই জোরপূর্বক বিবাহ সংঘটিত হয়।এক্ষেত্রে এক পরিবারের মেয়েকে অন্য পরিবারে বিবাহ দিয়ে ঝগড়াবিবাদ সমাধান করা হয়।'বানি' নামক এই প্রথা পাকিস্তানের কোন কোন অংশে প্রচলিত যেখানে পুরুষ সদস্যদের কোন অপরাধের শাস্তি স্বরুপ যুবতী মেয়েদের জোর করে বিবাহ দেয়া হয়। 'বানি' একপ্রকার জোরপূর্বক শিশু বিবাহ, যেখানে বয়স্ক উপজাতীয় 'জিরগা' নামক সভায় শাস্তির ফল নির্ধারিত হয়।
উত্তরাধিকারসুত্রে বিধবাকে বিবাহ করা
উত্তরাধিকারসুত্রে বিধবাকে বিবাহ করা যা উত্তরাধিকারসুত্রে কনে পাওয়া নামেও অভিহিত হচ্ছে এমন একটি সাংস্কৃতিক এবং সামাজিক প্রথা যেখানে স্বামী মারা যাবার পর একজন বিধবাকে তার কোন আত্মীয় বিশেষত ভাইকে বিবাহ করতে হয়। আফ্রিকার কিছু অঞ্চলে এটা প্রচলিত। উত্তরাধিকারসুত্রে স্ত্রী পাওয়ার এই প্রথাকে এইচ আই ভি/ এইডস বিস্তারের জন্য দায়ী করা হয়।
যুদ্ধ বিগ্রহে
যুদ্ধ বিক্ষুব্ধ অঞ্চলে মাঝে মাঝে নারী ও মেয়েদের যুদ্ধরত উভয়পক্ষের পুরুষদের বিবাহ করতে হয়। সাম্প্রতিক সময়ে সিরিয়া, সিয়েরা লিওন, উগান্ডা এবং কঙ্গোতে এই ঘটনা দেখা গেছে।ঐতিহাসিকভাবে সারা বিশ্বেই এটি দেখা গেছে যেখানে যুদ্ধরত এক পক্ষ অপর পক্ষের নারীদের লুটের মাল মনে করে যাদেরকে অপহরণ করা যায়, ধর্ষণ করা যায় এবং জোরপূর্বক বিবাহ করা যায় যা যৌনদাস বানানো যায়। যেহেতু নারীদের সম্পত্তি হিসেবে বিবেচনা করা হয় সেহেতু তাদের শত্রু পক্ষের অস্থাবর সম্পত্তি মনে করা যুক্তিসঙ্গত এবং যেটি বিজয়ী কর্তৃক ব্যবহার ও ভোগ যথাযথ।
সঙ্গী কর্তৃক জোরপূর্বক বিবাহ
কোন অবিবাহিত দম্পত্তির ক্ষেত্রে একজন সঙ্গী নির্যাতন করে বা ভয় দেখিয়ে অন্য সঙ্গীকে জোরপূর্বক বিবাহে বাধ্য করতে পারে।
জোরপূর্বক বিবাহ এড়ান
জোরপূর্বক বিবাহের সমাপ্তি টানা পৃথিবীর অনেকে দেশে খুবই কঠিন। উদাহরণ স্বরূপ বলা যায় আফ্রিকার বিভিন্ন দেশে জোরপূর্বক বিবাহের সমাপ্তি টানার অন্যতম অন্তরায় পণ প্রথা। পণের অর্থ পরিশোধের সাথে সাথেই মেয়েকে স্বামী ও তার পরিবারের সম্পত্তি হিসেবে দেখা হয়। যদি সে ফিরে যেতে চায় তাহলে স্বামী তার প্রদত্ত পণ মেয়ের পরিবারের কাছে ফেরত চাইতে পারে। মেয়ের পরিবার প্রায়ই এই অর্থ ফেরত দিতে পারে না না চায় না।
যুক্তরাজ্যের অধিবাসীরা যদি বিদেশে জোরপূর্বক বিবাহ এড়াতে চায় তবে তাদের প্রত্যাবাসন খরচ দিতে হয় অথবা ঋণে জড়িয়ে পড়তে হয়। ফলে জোরপূর্বক বিবাহ এড়ানো কঠিন হয়ে পড়ে।
শরিয়া আইন
সুন্নি মুসলিমদের হাদীসগ্রন্থ সহীহ বুখারীতে বলা হয়েছে, আবূ হুরায়রা বর্ণনা করেন যে, আরেকটি হাদীসে বলা হয়েছে,
ইসলামী মতে বিবাহের চুক্তি হয় বর ও কনের অভিভাবকদের (ওয়ালি) মধ্যে, বর ও কনের মধ্যে নয় যদি সে কুমারী হয়। তথাপি তার সম্মতি দরকার। কেবলমাত্র একজন স্বাধীন মুসলিমই কনের অভিভাবক (ওয়ালি) হতে পারে।
শটগান বিবাহ
অপরিকল্পিত গর্ভধারণের জন্য সাধারণত শটগান বিবাহ নামক জোরপূর্বক বিবাহ সংঘটিত হয়। কিছু ধর্মে এবং সংস্কৃতিতে এই অবস্থায় বিবাহ নৈতিক বাধ্যকতা হয়ে দাঁড়ায়, কারণ বিবাহ বহির্ভূত যৌন সম্পর্ক বা বিবাহ বহির্ভূত সন্তান জন্মদান পাপ, আইনত বৈধ নয় অথবা কলঙ্কজনক। কোন কোন সংস্কৃতিতে বিবাহ বহির্ভূত সন্তান জন্মদান পরিবার বা সম্প্রদায় থেকে তীব্র সমালোচনার জন্ম দেয়, এমনকি সম্মান রক্ষার্থে খুনের মত ঘটনারও জন্ম দেয়। Giving birth outside marriage can, in some cultures, trigger extreme reactions from the family or community, including honor killings.
'শটগান বিবাহ' শব্দটি আমেরিকান কথ্যভাষা থেকে আগত যদিও এটি পৃথিবীর অন্যান্য দেশেও ব্যবহৃত। ব্যাপারটি কিছুটা নাটকীয়; একজন গর্ভবতী মহিলার বাবা শটগান নিয়ে গর্ভধারণের জন্য দায়ী পুরুষকে বিবাহ করার জন্য ভয় দেখাচ্ছে, এমনকি ঐ পুরুষ যাতে পালিয়ে না যায় তার জন্য বিবাহের বেদীতেও তাকে অনুসরণ করা হয়।মার্কিন যুক্তরাষ্ট্রে বিবাহের ক্ষেত্রে উগ্র বলপ্রয়োগ কখনই আইনসিদ্ধ ছিল না যদিও ১৮ ও ১৯ শতকের অনেক লোকগান ও গল্প কাহিনীতে এমন ঘটনা ঘটতে দেখা যায়। এই জাতীয় বিবাহের উদ্দেশ্য ছিল গর্ভধারণের ঘটনার জন্য দায়ী পুরুষের নিকট আশ্রয় গ্রহণ, পিতামাতা উভয়েই যাতে শিশুকে প্রতিপালন করে তা নিশ্চিত করা এবং নারী যাতে বিবাহের ফলে প্রাপ্ত সহায়তা পায় তা নিশ্চিত করা। কিছু ক্ষেত্রে মূল উদ্দেশ্য ছিল মায়ের সামাজিক মর্যাদা পুনুরুদ্ধার করা।
বিবাহ বহির্ভূত সন্তান জন্মদানকে কলঙ্কজনক মনে করার ধারণা ক্রমান্বয়ে দুর্বল হয়ে পড়ায় এবং এজাতীয় সন্তান জন্মদানের হার বেড়ে যাওয়ায় শটগান বিবাহ আজ আর খুব একটা দেখা যায় না।জন্ম নিয়ন্ত্রণ সামগ্রী ও গর্ভপাতের সহজলভ্যতা, অবিবাহিত মায়েদের বিভিন্ন প্রকার সহায়তা প্রদান, শিশুদেরকে প্রদত্ত বিভিন্ন প্রকার সুবিধা, পিতামাতাকে প্রদত্ত ছুটি এবং অবৈতনিক কিন্ডারগার্টেন এই জাতীয় ব্যবস্থার প্রয়োজনীয়তা কমিয়ে দিয়েছে।
মাদাগাস্কার
জোরপূর্বক বিবাহ মাদাগাস্কারে প্রচলিত।মেয়েদের বিবাহ দেয়ার কাজ পরিবারই করে থাকে এবং প্রচলিত বিশ্বাস হচ্ছে তারা সে বিবাহ করতে অস্বীকার করলে অভিশপ্ত হবে। কিছু কিছু ক্ষেত্রে স্বামীরা স্ত্রীদের চেয়ে অনেক বেশি বয়স্ক হয় এবং স্বামী মারা গেলে একজন বিধবা বৈষম্যের শিকার এবং সমাজ-পরিত্যক্ত হয়।
মালাউই
হিউম্যান রাইটস ওয়াচ-এর তথ্যনুসারে মালাউইতে ব্যাপকহারে বাল্যবিবাহ ও জোরপূর্বক বিবাহ প্রচলিত এবং ১৮ বছরের আগেই অর্ধেক মেয়েদের বিবাহ হয়ে যায়। এখানে পণপ্রথা, যা লবোলো না পরিচিত, খুবই প্রচলিত যা জোরপূর্বক বিবাহের ক্ষেত্রে মূল ভুমিকা রাখে। উত্তরাধিকারসুত্রে বিধবাকে বিবাহ করাও এখানে প্রচলিত।বিবাহের পরে স্ত্রীদের অধিকার ও স্বাধীনতা খুবই সীমিত এবং বিবাহের পরে স্ত্রীরা স্বামীদের অধীনতা স্বীকার করে নেবে এভাবেই মেয়েদের বিয়ের আগে মানসিকভাবে তৈরি করা হয়।
মৌরিতানিয়া
মৌরিতানিয়ায় প্রধানত তিন ধরনের জোরপূর্বক বিবাহ প্রচলিত: কাজিনের সাথে জোরপূর্বক বিবাহ যা মাসলাহা নামে পরিচিত, আর্থিক লাভের জন্য কোন ধনী ব্যক্তির জোরপূর্বক বিবাহ এবং কোন প্রভাবশালী ব্যক্তির সাথে জোরপূর্বক বহুবিবাহ।
নাইজার
জোরপূর্বক বহুবিবাহ এখানেও প্রচলিত। নাইজারে সারা বিশ্বের মাঝে বাল্যবিবাহের হার সবচেয়ে বেশি; এবং সন্তান জন্মদানের হারও বেশি। যেসব মেয়েরা জোরপূর্বক বিবাহ বাতিল করার চেষ্টা করে পরিবার তাদের গ্রহণ করে; ফলে তারা জীবন ধারণের জন্য পতিতাবৃত্তিতে জড়িয়ে পড়ে। খাদ্য সংকটের জন্য বিবাহের নামে মেয়েদের বিক্রি করে দেয়া হয়। বাল্কিসসা চাইবু নাইজারে জোরপূর্বক বিবাহের বিরুদ্ধে কাজ করা নামকরা একজন সমাজকর্মী। ১২ বছর বয়সে চাইবুকে তার মা কাজিনের সাথে বিবাহের কথা জানায় এবং ১৬ বছর বয়সে সে আদালতে যায়। চাইবুকে নারীদের একটা আশ্রয়কেন্দ্রে পাঠিয়ে দেয়া হয় এবং পরবর্তীতে তার পিতামাতা জোরপূর্বক বিবাহের ব্যাপারে তাদের দৃষ্টিভঙ্গি পরিবর্তন করলে সে বাড়ি ফিরে যায়।
দক্ষিণ আফ্রিকা
দক্ষিণ আফ্রিকাতে যুবতী মেয়েদের অপহরণ করা এবং পিতামাতার সম্মতিক্রমে জোরপূর্বক বিবাহ দেয়া উকুথাওয়ালা নামে অভিহিত। দক্ষিণ আফ্রিকার গ্রামীণ অংশে, প্রধানত ইস্টার্ন কেপ ও কোয়াজুলু-নাটাল এলাকায়, এটি প্রচলিত। অল্পবয়সী মেয়েরা, এমনকি ৮ বছর বয়সী মেয়েরাও এই ঘটনার শিকার হয়। গণমাধ্যমে বিষয়টি নেতিবাচকভাবে আলোচিত হয় এবং ২০০৯ সালে গনমাধ্যমে প্রকাশিত সংবাদে দেখা যায় উকুথাওয়ালার শিকার হয়ে প্রতি মাসে ২০ জনের বেশি মেয়ে ইস্টার্ন কেপে বিদ্যালয় থেকে ঝরে পড়ে।
গাম্বিয়া
২০১৬ সালে মুসলিমদের পবিত্র রমজান মাসের শেষে আয়োজিত এক ভোজসভায় গাম্বিয়ান রাষ্ট্রপতি ইয়াহইয়া জাম্মেহ বাল্যবিবাহ ও জোরপূর্বক বিবাহ নিষিদ্ধ ঘোষণা করেন।
ক্ষতিপূরণমূলক বিবাহ
পাকিস্তান ও আফগানিস্তানের কিছু অংশে উপজাতীয় দ্বন্দ্ব সমাধানের জন্য নারী ও মেয়েদের জোরপূর্বক বিবাহের প্রথা প্রচলিত যা ক্ষতিপূরণমূলক বিবাহ যা বান্নি, সোয়ারা ও স্যাং চাত্তি নামেও পরিচিত।আইনবিরুদ্ধ হলেও এটি পাকিস্তানের খায়বার-পাখতুনখোয়া প্রদেশে প্রচলিত।
আফগানিস্তান
আফগানিস্তানেও জোরপূর্বক বিবাহ প্রচলিত এবং এই জাতীয় বিবাহ থেকে মুক্তি পাওয়ার জন্য মাঝে মাঝে মেয়েরা আত্মহত্যাও করে। হিউম্যান রাইটস ওয়াচ-এর এক রিপোর্ট অনুসারে আফগানিস্তানের কারাবন্দী ৯৫% মেয়ে এবং ৫০% বয়স্ক মহিলার বিরুদ্ধে রয়েছে 'জিনা' বা 'বাড়ি থেকে পালিয়ে যাওয়া'র মত 'নৈতিক অপরাধ'-এর অভিযোগ।স্বামীর মতামত ছাড়া আফাগানিস্তানে বিবাহ বিচ্ছেদ অসম্ভব এবং 'বাড়ি থেকে পালিয়ে যাওয়া'র জন্য কারাবন্দী হয়ে নারীরা কার্যত বিবাহ বিচ্ছেদের ঝুঁকি নিচ্ছে। যেহেতু অনুমতি ছাড়া নারী ও মেয়েদের বাড়ির বাইরে যাওয়া আফগানিস্তানে সামাজিকভাবে স্বীকৃত না, সেহেতু 'বাড়ি থেকে পালিয়ে যাওয়া'ও আফগান আইনে শাস্তিযোগ্য অপরাধ হিসেবে স্বীকৃত না। কিন্তু ২০১০ ও ২০১১ সালে আফগান সুপ্রীম কোর্ট 'বাড়ি থেকে পালিয়ে যাওয়া'কে অপরাধ হিসেবে গণ্য করতে অধস্তন আদালতসমুহকে নির্দেশনা দেয়।এর ফলে নারীদের পক্ষে জোরপূর্বক বিবাহ এড়িয়ে যাওয়া অসম্ভব হয়ে পড়ে।হিউম্যান রাইটস ওয়াচ-এর মতে," ২০০৮ সালে জাতিসংঘের তথ্য অনুসারে আফগানিস্তানের ৭০-৮০ ভাগ বিবাহই জোরপূর্বক, নারীর স্বাধীন মতামত ছাড়াই অথবা জোর করে সংঘটিত হচ্ছে।অন্য একটি গবেষণায় দেখা যায় ৫৯ ভাগ নারীই জোরপূর্বক বিবাহের সম্মুখীন হয়েছে।"
ভারত
ভারতের জাসবিন্দার সাংহেরা, যাকে তার শিখ পরিবার ১৬ বছর বয়সে বিবাহ করতে অস্বীকার করার জন্য ত্যাজ্য করেছিল, কর্তৃক প্রতিষ্ঠিত দাতব্য সংস্থা কর্ম নির্বাণ প্রতিমাসে প্রায় ৬০০ কল পায়। পুত্র সন্তানের প্রতি আগ্রহের ফলে ও নারী-পুরুষের অনুপাত কমে যাওয়ায় কনের সংখ্যা কমে গেছে।এর ফলে জোরপূর্বক বিবাহের ঘটনা বেড়ে গেছে।
ইরান
ইরানে কুর্দি মেয়েদের জন্য জোরপূর্বক বিবাহ খুব সাধারণ ঘটনা এবং এটি ইরানে আত্ম বলিদানের অন্যতম কারণ। ইউনিসেফের ১৯৯৮ সালের প্রতিবেদন অনুযায়ী ইরানের কুর্দিস্তানে জোরপূর্বক বিবাহ এবং বাল্যবিবাহের হার অনেক বেশি যদিও সেটি ধীরে ধীরে কমছে। কুর্দি সংস্কৃতিতে জোরপূর্বক ও বাল্য বিবাহ প্রচলিত হওয়ার ফলে কুর্দি নারীদের মাঝে সর্বদা নির্যাতনের ভয় কাজ করে।
নেপাল
প্রচলিত যৌতুক প্রথার কারণে দক্ষিণ এশিয়ার অন্যান্য অংশের মত নেপালেও মেয়েদের পরিবারের অর্থনৈতিক বোঝা হিসেবে দেখা হয়। প্রাপ্ত বয়স্ক ও শিক্ষিত ছেলেরা বেশি যৌতুক চায় বলে মেয়েদের কম বয়সেই বিয়ে দেয়া হয়। ২০০৯ সালে নেপাল সরকার বিধবাদের বিবাহ করাকে উৎসাহিত করার জন্য পুরুষদের ৫০,০০০ নেপালি রুপির (৬৪১ ডলার) আর্থিক প্রণোদনার ঘোষণা দেয়। নেপালি সমাজে বিধবাদের কোন সামাজিক মর্যাদা না থাকায় তা সমাধানকল্পে সরকার এই নীতি গ্রহণ করে। কিন্তু অবমাননাকর ও জোরপূর্বক বিবাহের জন্য উৎসাহব্যঞ্জক অভিহিত করে অনেক বিধবা এবং মানবাধিকার সংগঠন এই নীতির বিরোধিতা করে।
শ্রীলঙ্কা
রিপ্রডাকটিভ হেলথ ম্যাটারস জার্নালে ২০০৪ সালে প্রকাশিত এক প্রতিবেদনে দেখা যায় যুদ্ধাবস্থা বিরাজ করায় শ্রীলঙ্কায় জোরপূর্বক বিবাহ সংঘটিত হচ্ছে। বিবাহের পূর্বে মেয়েরা যাতে সতীত্ব না হারায়, যুদ্ধাবস্থায় এই ঝুঁকিটা অনেক বেশি থাকে, সেজন্য পিতামাতা টিনেজ বয়সেই মেয়েদের জোরপূর্বক বিবাহ দিচ্ছেন। নইলে পরবর্তীতে বিবাহ হতে সমস্যা হতে পারে।
জার্মানি
২০১১ সালে জার্মানির পরিবার বিষয়ক মন্ত্রণালয় জোরপূর্বক বিবাহের শিকার ৩০০০ জনের খোঁজ পায়, যাদের ৩০ ভাগই অল্পবয়স্ক। ২০১৬ সালে জার্মানির স্বরাষ্ট্র মন্ত্রণালয় জোরপূর্বক বিবাহের শিকার ১৪৭৫ জন শিশুর খোঁজ পায়। এই ১৪৭৫ জনের মাঝে ১১০০ জন মেয়ে, ৬৬৪ জন সিরিয়া থেকে আসা, ১৫৭ জন আফগান এবং ১০০ জন ইরাকি।
যুক্তরাজ্য
পারিবারিক গর্ব, পিতামাতার ইচ্ছা অথবা সামাজিক বাধ্যকতার জন্য জোরপূর্বক বিবাহ সংঘটিত হতে পারে। উদাহরণস্বরূপ, রুকাইয়া ওয়ারিস মাকসুদের মতে, ব্রিটিশ পাকিস্তানিদের মাঝে সংঘটিত অনেক জোরপূর্বক বিবাহের লক্ষ্য থাকে বর্তমানে পাকিস্তানে বসবাসরত পরিবারের কোন সদস্যকে ব্রিটিশ নাগরিকত্ব পাইয়ে দেয়া যেটাকে জোরপূর্বক বিবাহের পেছনে ভূমিকা রাখা ব্যক্তি নিজের দায়িত্ব বলে মনে করে। যুক্তরাজ্যের অভিবাসীদের মাঝে জোরপূর্বক বিবাহের সমস্যা সমাধানের জন্য জোরপূর্বক বিবাহ আইন ২০০৭ (বেসামরিক ব্যক্তিদের সুরক্ষা) পাস হয় (ইংল্যান্ড, ওয়েলস ও উত্তর আয়ারল্যান্ডে প্রযোজ্য) যার ফলে জোরপূর্বক বিবাহের শিকার ব্যক্তিরা তাদের নিরাপত্তার জন্য আদালতের শরণাপন্ন হতে পারে। স্কটল্যান্ডেও এই জাতীয় আইন পাস হয়েছে; জোরপূর্বক বিবাহ প্রভৃতি (নিরাপত্তা ও বিচার ব্যবস্থা) (স্কটল্যান্ড) আইন ২০১১ আদালতকে সুরক্ষার আদেশ প্রদানের ক্ষমতা দিয়েছে।
২০০৮ সালের হিসাব অনুযায়ী প্রতি বছর প্রায় ৩০০০ জোরপূর্বক বিবাহ সংঘটিত হয়।
২০১২ সালের জুন মাসে প্রধানমন্ত্রী ডেভিড ক্যামেরুনের নেতৃত্বাধীন ব্রিটিশ সরকার যুক্তরাজ্যে জোরপূর্বক বিবাহকে অপরাধ হিসেবে ঘোষণা করে। ২০১৩ সালের নভেম্বর মাসে স্থানীয় কর্তৃপক্ষের অসিফারেরা বারমিংহামের উচ্চ আদালতে একটি কেস করে - ১৪ বছরের একজন মেয়েকে পাকিস্তানে নিয়ে গিয়ে তার চেয়ে ১০ বছরের বড় একজন পুরুষের সাথে জোরপূর্বক বিবাহ দেয়া হয় এবং দুই সপ্তাহ পরে ভয় দেখিয়ে সেই বিবাহ মেনে নিতে বাধ্য করা হয় এবং মেয়েটি গর্ভধারণ করে। বিচারপতি হলম্যান মামলাটি নিষ্পত্তি করে বলেন, তিনি এই জোরপূর্বক বিবাহকে অস্বীকৃত ঘোষণা করতে অক্ষম কারণ এমন একটি আইন আছে যেখানে বলা আছে শুধুমাত্র প্রাথমিক পর্যায়ে থাকলেই কোন বিবাহকে বাতিল বলে ঘোষণা করা যায়। বিচারপতি হলম্যান বলেন, যেহেতু বর্তমানে মেয়েটির বয়স ১৭ বছর সেহেতু তাকেই এই বিবাহ বাতিলের জন্য উদ্যোগ নিতে হবে।  ব্রিটিশ আদালত জোরপূর্বক বিবাহ বন্ধ করার জন্য বেসামরিক নির্দেশ দিতে পারে এবং ২০১৪ সাল থেকে এই জাতীয় আদেশ না মানলে ৫ বছর পর্যন্ত জেল হতে পারে।
অসামাজিক আচরণ, অপরাধ এবং পুলিশিং আইন ২০১৪ আনুসারে কাউকে বিবাহ করার জন্য জোর করা (এমনকি বিদেশেও) অপরাধ। আইনটি জুন ২০১৪ থেকে ইংল্যান্ডে ও ওয়েলসে এবং অক্টোবর ২০১৪ থেকে স্কটল্যান্ডে কার্যকরী। উত্তর আয়ারল্যান্ডে মানব পাচার ও শোষণ (অপরাধীদের বিচারের আওতায় নিয়ে আসা এবং ভুক্তভোগীদের সহায়তা প্রদান) আইন ২০১৫ জোরপূর্বক বিবাহকে অপরাধ হিসেবে গণ্য করে (অনুচ্ছেদ ১৬ - জোরপূর্বক বিবাহের অপরাধ)।
জুলাই ২০১৪ সালে যুক্তরাজ্যে প্রথম বিশ্ব নারী সম্মেলন অনুষ্ঠিত হয় যেটির লক্ষ্য ছিল এক জেনারেশনের মধ্যে বাল্যবিবাহ, অপ্রাপ্ত বয়স্ক বিবাহ, জোরপূর্বক বিবাহ ও এবং নারীদের যৌনাঙ্গচ্ছেদ বন্ধের জন্য তৎপরতা বাড়ানো।
যুক্তরাজ্যে জোরপূর্বক বিবাহের অপরাধে প্রথম শাস্তি দেয়া হয় ২০১৫ সালের জুন মাসে,কার্ডিফের এক ব্যক্তিকে ১৬ বছরের কারাদণ্ড দেয়া হয়।
সুইডেন
দক্ষিণাংশের স্কেনের বিদ্যালয়গুলির প্রতিবেদন থেকে জানা যায় প্রতি বছর প্রায় ২৫ জন যুবতী জোরপূর্বক বিবাহের শিকার হয়ে 'শেম সোসাইটি'র সদস্য হয়ে পড়ে। Ungdomsstyrelsen নামক সরকারী সংস্থার এক তদন্ত মতে ৭০০০০ যুবা তাদের জীবনসঙ্গী নির্বাচনের সময় স্বাধীন ছিল না।
সুইডেনে প্রথমবারের মত ২০১৬ সালের জুলাই মাসে একজন আফগানি ব্যক্তিকে ৪ বছরের কারাদণ্ড দেয়া হয় কারণ সে তার মেয়েকে আফগানিস্তানের কাউকে বিবাহ করার জন্য জোর করেছিল এবং তার সুইডিশ বয়ফ্রেন্ডকে যৌন নির্যাতন করেছিল।
অন্যান্য
ইউরোপে মূলত অভিবাসীদের মাঝে জোরপূর্বক বিবাহ প্রচলিত থাকলেও পূর্ব ইউরোপের রোমা জনগোষ্ঠীর মত কিছু স্থানীয় জনসাধারণের মাঝেও এটি দেখা যায়। ২০১১ সালে প্রকাশিত ইউকে ফোর্সড ম্যারেজ কনসাল্টেশন-এর তথ্যমতে কাউকে বিবাহের জন্য জোর করা অস্ট্রিয়া, বেলজিয়াম, তুরস্ক, ডেনমার্ক, নরওয়ে এবং জার্মানিতে স্বতন্ত্র ফৌজদারি অপরাধ। ২০১৪ সালে এটা ইংল্যান্ডে ও ওয়েলসে স্বতন্ত্র ফৌজদারি অপরাধ হিসেবে পরিগণিত হয়।
২০১৪ সালের নভেম্বরে ইউসিএল জোরপূর্বক বিবাহ: সত্যিকারের অপমান শীর্ষক এক অনুষ্ঠানের আয়োজন করে যেখানে পুরস্কার বিজয়ী তথ্যচিত্র অনার ডায়েরিজ প্রদর্শিত হয় এবং জাসবিন্দার সাংহেরা সিবিই (কর্ম নির্বাণের প্রতিষ্ঠাতা), সীমা মালহোত্রা এমপি (নারী বিষয়ক লেবার দলের ছায়ামন্ত্রী) এবং ডঃ রীফাত দ্রাবু (ব্রিটেনের মুসলিম কাউন্সিলের সাবেক সহকারী সাধারণ সম্পাদক)-কে নিয়ে গঠিত প্যানেল ইজ্জত (সম্মান), যুক্তরাজ্যের আইনের সাম্প্রতিক পরিবর্তন, জোরপূর্বক বিবাহ প্রতিরোধের অন্তরায়সমূহ এবং ইতিবাচক পরিবর্তনের জন্য আশাবাদী হওয়ার কারণ নিয়ে আলোচনা করেন।
কানাডা
কানাডার কিছু অভিবাসীদের মাঝে জোরপূর্বক বিবাহের প্রচলন থাকতে পারে। এখন পর্যন্ত বিষয়টি নিয়ে কানাডায় খুব একটা আলোচনা হয় না।আর সেজন্যই আইনগত হস্তক্ষেপের অভাবে প্রথাটি টিকে রয়েছে। ২০১৫ সালে বিষয়টি বিবেচনায় নিয়ে সংসদ ২টি নতুন ফৌজদারি আইন পাশ হয়েছে। ফৌজদারি আইনে এখন কাউকে তার ইচ্ছার বিরুদ্ধে বিবাহ করার জন্য জোর করা অপরাধ হিসেবে গণ্য হবে, এমনকি একজনের বয়স ১৬ বছরের কম হলেও তাদেরকে বাল্যবিবাহে সহায়তা বা সহযোগিতা করাও অপরাধ হিসেবে গণ্য হবে পুরাতন অবৈধ বিবাহ অনুষ্ঠানাদির মাধ্যমে বৈধ করার একটা বিষয়ও প্রচলিত ছিল যেটিও ২০১৫ সালের আইনে সংশোধন করা হয়েছে।
এইসব ফৌজদারি অপরাধের বাইরেও বেসামরিক বিবাহ আইনে আছে বিবাহের ক্ষেত্রে স্বামী-স্ত্রী হতে ইচ্ছুক দুই পক্ষেরই স্বাধীন সম্মতি থাকতে হবে। এর পাশাপাশি বিবাহের নূন্যতম বয়স ১৬ বছর নির্ধারণ করা হয়েছে।
যুক্তরাষ্ট্র
ধারণা করা হয় যে নিউইয়র্কের শত শত পাকিস্তানি মেয়েদের পাকিস্তানে নিয়ে যাওয়া হয়েছে জোরপূর্বক বিবাহের জন্য এবং যারা প্রতিবাদ করেছে তাদেরকে ভয় দেখানো হয়েছে এবং বাধ্য করা হয়েছে। নিউ ইয়র্ক শহরের জোরপূর্বক বিবাহের উপর জন জে কলেজ অব ক্রিমিনাল জাস্টিস-এর তত্ত্বাবধানে এএইচএ ফাউন্ডেশন একটি গবেষণা করেছে যার ফলাফল দ্ব্যর্থক। তবে জোরপূর্বক বিবাহ থেকে পালাতে বা বিরত থাকতে চায় এমন অনেক ব্যক্তিদের সহায়তা প্রদানের জন্য এএইচএ ফাউন্ডেশন উপযুক্ত সেবা প্রদানকারী ও আইন প্রয়োগকারী সংস্থার নিকট পাঠিয়েছে। ন্যাশনাল সেন্টার ফর ভিক্টিমস অব ক্রাইম কনফারেন্স-এর মতে, জোরপূর্বক বিবাহ বিষয়ে সরাসরি আইন/নীতি সীমিত যদিও এক্ষেত্রে অনেক অনির্দিষ্ট সাধারণ আইন ব্যবহার করা যেতে পারে। ফ্রেইডি রেইজ প্রতিষ্ঠিত 'আনচেইন্ড অ্যাট লাস্ট' যুক্তরাষ্ট্রের একমাত্র সংস্থা যারা জোরপূর্বক অথবা আয়োজিত বিবাহের ক্ষেত্রে নারীদের বিনামূল্যে আইনি ও অন্যান্য সহায়তা প্রদান করে।
ফান্ডামেন্টালিস্ট চার্চ অব জীজাজ ক্রাইস্ট অব ল্যাটার-ডে সেইন্টস (এফএলডিএস) নামক সংস্থাটি বিভিন্ন রাজ্যের সীমান্ত এবং যুক্তরাষ্ট্র-কানাডা এবং যুক্তরাষ্ট্র-মেক্সিকো সীমান্ত দিয়ে অনৈচ্ছিক বহুবিবাহ এবং যৌন অপব্যবহারের জন্য জোরপূর্বক অপ্রাপ্তবয়স্ক মেয়েদের পাচার করে বলে অভিযোগ আছে। ১৯৯০ এর শেষ দিকে ও ২০০৬ সালের মধ্যে এফএলডিএস বহুবিবাহের জন্য ত্রিশের অধিক অপ্রাপ্তবয়স্ক মেয়েদের কানাডা থেকে যুক্তরাষ্ট্রে পাচার করেছে বলে রয়েল কানাডিয়ান মাউন্টেড পুলিশ সন্দেহ করে। এফএলডিএস-এর কার্যক্রম সম্পর্কে আরসিএমপি'র মুখপাত্র ড্যান মস্কালুক বলেন," বস্তুত অবৈধ যৌন কাজের জন্য এরা মানবপাচার করে থাকে।" ভ্যাঙ্কুভার সান মনে করে এফএলডিএস-এর ২০০৫ পূর্ববর্তী কার্যক্রম কানাডার মানবপাচার বিরোধী সংবিধির আওতায় আনা যাবে কিনা সেটা নিশ্চিত নয় কারণ সংবিধিগুলি অতীতে সংঘটিত কাজের জন্য প্রযোজ্য নাও হতে পারে। ইতিপূর্বে ব্রিটিশ কলোম্বিয়াতে তিন বছর ব্যাপী এফএলডিএস-এর বিরুদ্ধে যৌন অপব্যবহার, মানব পাচার ও জোরপূর্বক বিবাহের অভিযোগ তদন্ত করে দেখা হয়, যদিও তাদের বিরুদ্ধে কোন অভিযোগ আনা যায় নাই কিন্তু এর ফলে আইনে কিছু পরিবর্তন আনা হয়েছে।
পরিসংখ্যান
বাল্য বিবাহ (২০০৮-২০১৪): ''' সারমর্ম:
তথ্যসূত্র
<span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Swara+practised+with+impunity+in+tribal+areas&rft.pub=Daily+Times&rft.date=2006-11-13&rft.au=Akhtar+Amin&rft_id=http%3A%2F%2Fwww.dailytimes.com.pk%2Fdefault.asp%3Fpage%3D2006%255C11%255C13%255Cstory_13-11-2006_pg7_20&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=article&rft.atitle=15+child+brides+used+to+settle+Pakistan+feud&rft.date=2008-06-05&rft.au=Declan+Walsh&rft_id=https%3A%2F%2Fwww.theguardian.com%2Fworld%2F2008%2Fjun%2F05%2Fpakistan.humanrights%3Fgusrc%3Drss%26feed%3Dnetworkfront&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Blood+Feuds+Trap+Girls+in+%27Compensation+Marriages%27&rft.pub=Inter+Press+Service&rft.date=2006-04-01&rft.au=Ashfaq+Yusufzai&rft_id=http%3A%2F%2Fipsnews.net%2Fnews.asp%3Fidnews%3D32737&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Swara---A+Bridge+over+troubled+waters.&rft.pub=Ethnomedia&rft_id=http%3A%2F%2Fwww.ethnomedia.pk%2Fswara_pi.htm&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Swara+practised+with+impunity+in+tribal+areas&rft.pub=Daily+Times&rft.date=2006-11-13&rft.au=Akhtar+Amin&rft_id=http%3A%2F%2Fwww.dailytimes.com.pk%2Fdefault.asp%3Fpage%3D2006%255C11%255C13%255Cstory_13-11-2006_pg7_20&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=article&rft.atitle=15+child+brides+used+to+settle+Pakistan+feud&rft.date=2008-06-05&rft.au=Declan+Walsh&rft_id=https%3A%2F%2Fwww.theguardian.com%2Fworld%2F2008%2Fjun%2F05%2Fpakistan.humanrights%3Fgusrc%3Drss%26feed%3Dnetworkfront&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Blood+Feuds+Trap+Girls+in+%27Compensation+Marriages%27&rft.pub=Inter+Press+Service&rft.date=2006-04-01&rft.au=Ashfaq+Yusufzai&rft_id=http%3A%2F%2Fipsnews.net%2Fnews.asp%3Fidnews%3D32737&rfr_id=info%3Asid%2Fen.wikipedia.org%3AForced+marriage" class="Z3988"> <span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Abook&rft.genre=unknown&rft.btitle=Swara---A+Bridge+over+troubled+waters.&rft.pub=Ethnomedia&rft_id=http%3A%2F%2Fwww.ethnomedia.pk%2Fswara_pi.htm&rfr_id=info%3Asid%2Fen.wikipedia.org%3AForced+marriage" class="Z3988">
ঋষি রৈক্ব
রৈক্ব (रैक्व) হলেন একজন প্রাচীন ঋষি। ছান্দোগ্য উপনিষদের চতুর্থ অধ্যায়ে তিনি উপস্থিত, এবং উল্লেখ করা হয়েছে যে তিনি আত্মবিদ্যা ও ব্রহ্ম সম্পর্কে জ্ঞাত ছিলেন।
রৈক্ব উপনিষদের অন্যতম প্রধান বিশ্বতাত্ত্বিক ও মনস্তাত্ত্বিক দার্শনিক। তিনি রাজা জনশ্রুতিকে সম্বর্গবিদ্যা প্রদান করেন। ইন্দ্রদ্যুম্নের মতো তিনিও বায়ুকে সব কিছুর অধীনস্থ বলে ধরেছিলেন।
কিংবদন্তি
রাজা জনশ্রুতি, মহাবৃষের শাসক, তাঁর পরোপকার এবং দাতব্যতার জন্য বিখ্যাত ছিলেন যিনি উপহার হিসাবে এবং দান হিসাবে যা দিয়েছেন তার জন্য গর্বিত ছিলেন। তিনি রাজহাঁসের কাছ থেকে ঘটনাক্রমে রৈক্ব সম্পর্কে জানতে পেরেছিলেন, যারা ইতিমধ্যেই তার দাতব্য কাজের দ্বারা মুগ্ধ হয়েছিলেন, তাকে দেখেছিলেন এবং যার কথোপকথন তিনি শুনেছিলেন। তিনি একটি রাজহাঁস অপরটিকে বলতে শুনেছেন,
"নিকৃষ্টরা যেমন কৃত (সংখ্যা বিশিষ্ট পাশার মুখ, চার) এর অন্তর্ভুক্ত হয়, যখন এটি বিজয়ী হয়, তাই মানুষের দ্বারা সম্পাদিত সমস্ত পুণ্যকর্ম এই একটিতে অন্তর্ভুক্ত হয়; অন্য কেউ যে জানে সে কি জানে, রৈক্ব, জানে, সেও রৈক্বের মতো।"
- ''ছান্দোগ্য উপনিষদ
জনশ্রুতি যিনি নিজে জ্ঞানী ও বিদ্বান ছিলেন তিনি যা শুনেছিলেন এবং যা তাঁর শোনার জন্য ছিল তাতে অবাক হয়েছিলেন। তিনি উপহার নিয়ে রৈক্বার কাছে গিয়েছিলেন, এবং তাকে শুদ্র (শুদ্র অর্থাৎ যাকে ক্ষুধা ও কষ্টের দ্বারা যন্ত্রণা দেয়) বলার পরে, তিনি রৈক্বকে আরও মূল্যবান উপহার এবং তার সুন্দরী কন্যাকে বিয়ে দেয়ার প্রস্তাব দেন। রৈক্ব জনশ্রুতিকে বলেছিলেন যে বায়ুই সমস্ত কিছুর শেষ এবং তাই যুক্তিযুক্তভাবেও সমস্ত কিছুর শুরু,
"আগুন নিভে গেলে বাতাসে যায়, সূর্য অস্ত গেলে বাতাসে যায়, চাঁদ অস্ত গেলে বাতাসে যায়, পানি শুকিয়ে গেলে বাতাসে যায়; এইভাবে প্রকৃতপক্ষে বায়ু সব কিছুর চূড়ান্ত শোষণকারী।"
৮৪৪
৮৪৪ গ্রেগরীয় বর্ষপঞ্জির একটি অধিবর্ষ।